Mungdo pyada dap ni ningshong sho ai hpyen la ni hpe shakon shagrau ma ai
Ma Wun hpyen la ni hpe shakon shagru kumhpa jo nga ai.
Madu dap shiga Shata 6 nhtoi 23 ya jahpot, mungdo pyada dap ni shata 1 ko nna shata 5 lapran kaga lai mahta jan nna shakut shaja lai wa ai hpyen la hte rung dap ni hpe shakon shagrau ma ai. Mungdo up ningtau, mungdo pyada dap dap up Ma Wun hte seng ang ai ningbo ni shakon shagrau hpong ko sa du dung ma ai.
Hpong shingra ngui pyo simsa lu na matu, mungdo pyada dap ni shata 1 ko nna shata 5 du hkra, tara ton lai ai bungli hpe aja awa gasat manga lai wa sai. Matut manoi rai shakut shaja ai hpang, shata 1 hte shata 5 lapran, mara shut zang mu 997 mu jep nhtom, mara lit gun n tsen masha marai 867 hpe rim kau sai, ka-ni ningtuk zang mu 405 mu jep sai hte rau, ka-ni ningtuk zhenhke 518.28 rim kau sai, ka-ni ya marai 2264 hpe ka-ni sa sharang kau shangun sai hte rau, hprong makoi hkom ai mara lit gun masha marai 453 hpe mung lu rim kau sai.
Shakon shagrau hpong ko mungdo pyadap ni ningshong sho ai rung dap 7 hte hpyen la marai 18 hpe shakon shagrau kumhpa jo masai.
kac_Latn kac_Latn kac_Latn kac_Latn kac_Latn